1973L0046 — SK — 26.05.1999 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ŠTVRTÁ SMERNICA KOMISIE z 5. decembra 1972, ktorou sa ustanovujú analytické metódy spoločenstva na úradnú kontrolu krmív (73/46/EHS) (Ú. v. ES L 083, 30.3.1973, p.21)

Zmenené a doplnené:









▼B

ŠTVRTÁ SMERNICA KOMISIE

z 5. decembra 1972,

ktorou sa ustanovujú analytické metódy spoločenstva na úradnú kontrolu krmív

(73/46/EHS)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady z 20. júla 1970 ( 1 ) o zavedení metód vzorkovania a analýz spoločenstva na úradnú kontrolu krmív, zmenenú a doplnenú smernicou č. 72/275/EHS z 20. júla 1972 ( 2 ), a najmä na jej článok 2; keďže predmetná smernica vyžaduje, aby sa úradné kontroly krmív vykonávali metódami vzorkovania a analytickými metódami spoločenstva na účely kontroly dodržiavania požiadaviek vyplývajúcich zo zákonov, iných právnych predpisov a administratívnych postupov týkajúcich sa kvality a zloženia krmív; keďže smernice č. 71/250/EHS z 15. júna 1971 ( 3 ), č. 71/393/EHS z 18. novembra 1971 ( 4 ) a č. 72/199/EHS z 27. apríla 1972 ( 5 ) už ustanovili určitý počet analytických metód spoločenstva; keďže vzhľadom na pokrok dosiahnutý odvtedy v oblasti tejto činnosti je rozumné prijať štvrtý súbor metód; keďže opatrenia uvedené v tejto smernici sú v súlade so stanoviskom Riadiaceho výboru pre krmivá, PRIJALA TÚTO SMERNICU:







Článok 1

Členské štáty budú vyžadovať, aby sa analýzy na úradnú kontrolu krmív pokiaľ ide o obsah vlhkosti v živočíšnych a rastlinných tukoch a olejoch a obsah horčíka a vlákniny v krmivách vykonávali v súlade s metódami opísanými v prílohe I k tejto smernici.

▼M1 —————

▼M4 —————

▼B

Článok 3

Členské štáty uvedú do účinnosti najneskôr do 1. januára 1974 zákony, iné právne predpisy a administratívne opatrenia nevyhnutné na dosiahnutie súladu s touto smernicou. Bezodkladne o tom budú informovať Komisiu.

Článok 4

Táto smernica je adresovaná členským štátom.









PRÍLOHA I

1. STANOVENIE VLHKOSTI V IVOČÍŠNYCH A RASTLINNÝCH TUKOCH A OLEJOCH

1. Účel a oblasť

Táto metóda umožňuje stanoviť obsah vody a prchavých látok v živočíšnych a rastlinných tukoch a olejoch.

2. Podstata metódy

Vzorka sa vysuší na konštantnú hmotnosť pri teplote 103 °C. Úbytok hmotnosti sa stanoví vážením.

3. Prístroje

3.1. Miska s plochým dnom, z nehrdzavejúceho materiálu, o priemere 8 až 9 cm a výške približne 3 cm.

3.2. Ortuťový teplomer so spevnenou guľôčkou a s vyrovnávacou rúrkou na hornom konci, s delenou stupnicou od približne 80 °C najmenej do 110 °C a o dĺžke približne 10 cm.

3.3. Pieskový kúpeľ alebo elektrická vyhrievacia platňa.

3.4. Exsikátor, obsahujúci účinné vysušovadlo.

3.5. Analytické váhy.

4. Postup

Navážte s presnosťou na 1 mg približne 20 g zhomogenizovanej vzorky do suchej, odváženej misky (3.1.), v ktorej sa nachádza teplomer (3.2.). Zohrievajte na pieskovom kúpeli alebo elektrickej vyhrievacej platni (3.3.), za trvalého miešania teplomerom tak, aby teplota dosiahla hodnotu 90 °C za približne 7 minút.

Znížte intenzitu ohrevu, pozorujúc frekvenciu s akou stúpajú bubliny z dna misky. Teplota nesmie presiahnuť hodnotu 105 °C. Pokračujte v miešaní, stierajúc dno misky, kým sa neprestanú tvoriť bubliny.

S cieľom zabezpečiť úplné odstránenie vlhkosti, niekoľkokrát znovu zohrejte na teplotu 103 °C ± 2 °C, pričom medzi jednotlivými zohriatiami ochlaďte na 93 °C. Potom nechajte vychladnúť na laboratórnu teplotu v exsikátore (3.4.) a odvážte. Túto operáciu opakujte dovtedy, kým úbytok hmotnosti medzi dvomi následnými váženiami nebude menší ako 2 mg.

Poznámka: Nárast hmotnosti vzorky po opakovanom zohriatí znamená oxidáciu tuku, v takomto prípade vypočítajte výsledok z váženia vykonaného bezprostredne predtým, ako začala hmotnosť stúpať.

5. Výpočet výsledkov

Obsah vlhkosti, ako percento vzorky, je daný nasledovným vzorcom:

v ktorom:

MO = hmotnosť skúšobnej vzorky v gramoch;

M1 = hmotnosť misky v gramoch s obsahom pred zohrievaním;

M2 = hmotnosť misky v gramoch s obsahom po zohriatí.

Výsledky menšie ako 0,05 % sa musia vyjadriť ako „menej ako 0,05 %“.

Opakovateľnosť

Rozdiel vo vlhkosti medzi výsledkami dvoch paralelných stanovení vykonaných v tej istej vzorke nesmie presiahnuť 0,05 % absolútnych.

2. STANOVENIE HORČÍKA

— atómovou absorpčnou spektrofotometriou –

1. Účel a oblasť

Táto metóda umožňuje stanoviť množstvo horčíka v krmivách. Je obzvlášť vhodná na stanovovanie obsahu horčíka menšieho ako 5 %.

2. Podstata metódy

Vzorka sa spopolní a rozpustí v zriedenej kyseline chlorovodíkovej. Ak neobsahuje žiadne organické látky, priamo sa rozpustí v zriedenej kyseline chlorovodíkovej. Roztok sa zriedi a obsah horčíka sa stanoví atómovou absorpčnou spektrofotometriou pri 285,2 nm, porovnaním so štandardnými roztokmi.

3. Chemikálie

3.1. Kyselina chlorovodíková, p. a. d: 1,16.

3.2. Koncentrovaná kyselina chlorovodíková, p. a. d: 1,19.

3.3. Horčíkový pás alebo drôt, alebo heptahydrát síranu horečnatého, vysušený pri laboratórnej teplote.

3.4. Roztok soli stroncia (chlorid alebo dusičnan) s obsahom stroncia 2,5 % (w/v) (= 76,08 g SrCl2. 6H2O p. a. alebo 60,38 g Sr (NO3)2 p. a.).

3.5. Štandardný roztok horčíka: navážte s presnosťou na 1 mg 1 g horčíka (3.3.), z ktorého bola vopred opatrne odstránená vrstva oxidu, alebo zodpovedajúce množstvo (10,143 g) heptahydrátu síranu horečnatého (3.3.). Vložte do 1 000 ml odmernej banky, pridajte 80 ml kyseliny chlorovodíkovej (3.1.), nechajte rozpustiť a doplňte na 1 000 ml vodou. 1 ml tohto roztoku obsahuje 1,000 mg horčíka.

4. Prístroje

4.1. Platinové, kremičitanové alebo porcelánové spaľovacie misky.

4.2. Termostatom regulovaná elektrická muflová pec.

4.3. Atómový absorpčný spektrofotometer.

5. Postup

5.1. Príprava roztoku vzorky

5.1.1. Krmivá minerálneho pôvodu

Navážte s presnosťou na 1 mg 5 g vzorky do 500 ml odmernej banky obsahujúcej 250 až 300 ml vody. Pridajte 40 ml kyseliny chlorovodíkovej (3.1.), priveďte do varu a nechajte kvapalinu mierne vrieť 30 minút. Nechajte vychladnúť, doplňte na požadovaný objem vodou, premiešajte a prefiltrujte do suchej kadičky cez suchý skladaný filter. Prvých 30 ml filtrátu odstráňte. Ak je vo vzorke oxid kremičitý, do 5 g vzorky pridajte dostatočné množstvo (15-30 ml) kyseliny chlorovodíkovej (3.2.), odparte do sucha vo vodnom kúpeli a preneste na jednu hodinu do sušiarne nastavenej na teplotu 105 °C. Ďalej pokračujte od tretej vety bodu 5.1.2.

5.1.2. Krmivá zložené prevažne z minerálnych látok

Navážte s presnosťou na 1 mg 5 g vzorky do misky a spopolňujte pri teplote 550 °C v muflovej peci kým nezískate popol bez uhlíkatých častíc a nechajte vychladnúť. Aby sa odstránil oxid kremičitý, pridajte do popola dostatočné množstvo (15-30 ml) kyseliny chlorovodíkovej (3.2.), odparte do sucha vo vodnom kúpeli a preneste na jednu hodinu do sušiarne nastavenej na teplotu 105 °C. Do zvyšku pridajte 10 ml kyseliny chlorovodíkovej (3.1.) a pomocou teplej vody preneste do 500 ml odmernej banky. Nechajte vychladnúť a na požadovaný objem doplňte vodou. Premiešajte a prefiltrujte do suchej kadičky cez suchý skladaný filter. Prvých 30 ml filtrátu odstráňte.

5.1.3. Krmivá zložené prevažne z organických látok

Navážte s presnosťou na 1 mg 5 g vzorky do misky a spopolňujte pri teplote 550 °C v muflovej peci, kým nezískate popol bez uhlíkatých častíc. Do popola pridajte 5 ml kyseliny chlorovodíkovej (3.2.), odparte do sucha vo vodnom kúpeli a potom sušte jednu hodinu v sušiarni pri teplote 105 °C, čím sa oxid kremičitý stane nerozpustným. Do popola pridajte 5 ml kyseliny chlorovodíkovej (3.1.), pomocou teplej vody preneste do 250 ml odmernej banky, priveďte do varu, nechajte vychladnúť a na požadovaný objem doplňte vodou. Premiešajte a prefiltrujte do suchej kadičky cez suchý skladaný filter. Prvých 30 ml filtrátu odstráňte.

5.2. Meranie atómovou absorpciou

Zriedením štandardného roztoku (3.5.) vodou, pripravte najmenej 5 porovnávacích roztokov o stúpajúcich koncentráciách, zodpovedajúcich optimálnemu rozsahu merania spektrofotometra. Do každého roztoku pridajte 10 ml roztoku soli stroncia (3.4.) a doplňte na požadovaný objem 100 ml vodou. Zrieďte vodou alikvotnú časť filtrátu získaného podľa bodu 5.1.1., 5.1.2. alebo 5.1.3. tak, aby ste dosiahli koncentráciu horčíka v rozmedzí koncentrácií porovnávacích roztokov. Koncentrácia kyseliny chlorovodíkovej v tomto roztoku nesmie presiahnuť hodnotu 0,4 N. Pridajte 10 ml roztoku soli stroncia (3.4.) a na objem 100 ml doplňte vodou. Zmerajte absorpciu roztoku vzorky a absorpciu porovnávacích roztokov pri 285,2 nm.

6. Výpočet výsledkov

Vypočítajte množstvo horčíka vo vzorke porovnaním s porovnávacími roztokmi. Výsledok vyjadrite ako percento vzorky.

Opakovateľnosť

Rozdiel medzi výsledkami dvoch paralelných stanovení vykonaných v tej istej vzorke nesmie presiahnuť 5 % relatívnych.

▼M2

3. STANOVENIE VLÁKNINY

1. Účel a oblasť

Táto metóda umožňuje stanoviť beztukové organické látky v krmivách, ktoré sú nerozpustné v kyslom a alkalickom prostredí a ktoré sa bežne označujú ako vláknina.

2. Podstata metódy

Na vzorku, podľa potreby odtučnenú, sa nechajú postupne pôsobiť vriace roztoky kyseliny sírovej a hydroxidu draselného v predpísaných koncentráciách. Zvyšok sa oddelí filtráciou na sklenej frite, premyje, vysuší, odvái a spopolní pri teplote 475 až 500 oC. Úbytok hmotnosti v dôsledku spopolnenia zodpovedá vláknine prítomnej v skúšobnej vzorke.

3. Chemikálie

3.1. Kyselina sírová, c = 0,13 mol/l.

3.2. Protipeniace činidlo (napr. n-oktanol).

3.3. Filtračná pomôcka (Celite 545 alebo ekvivalent), žíhaná 4 hodiny pri teplote 500 oC (8.6).

3.4. Acetón.

3.5. Petroléter, bod varu 40 – 60 oC.

3.6. Kyselina chlorovodíková, c = 0,5 mol/l.

3.7. Roztok hydroxidu draselného, c = 0,23 mol/l.

4. Prístroje

4.1. Vyhrievacia jednotka na rozklad kyselinou sírovou alebo roztokom hydroxidu draselného, s držiakom na filtračný téglik (4.2) a kohútom na vypúšťanie kvapaliny a vákua, podľa možnosti so stlačeným vzduchom. Pred použitím každý deň jednotku predhrievajte vriacou vodou 5 minút.

4.2. Sklený filtračný téglik s filtračnou fritou s veľkosťou pórov 40 až 90 μm. Pred prvým použitím vyžíhajte pri 500 oC niekoľko minút a ochlaďte (8.6).

4.3. Valec o objeme najmenej 270 ml so spätným chladičom, vhodný na varenie.

4.4. Sušiareň s termostatom.

4.5. Muflová pec s termostatom.

4.6. Extrakčná jednotka pozostávajúca z platne na filtračný téglik (4.2) a s výpustným potrubím s kohútom na uvoľňovanie vákua a vypúšťanie kvapaliny.

4.7. Spojovacie krúžky na spojenie vyhrievacej jednotky (4.1), téglika (4.2) a valca (4.3) a na pripojenie jednotky na extrakciu za studena (4.6) a téglika.

5. Postup

S presnosťou na 0,001 g navážte 1 g pripravenej vzorky a vložte ju do téglika (4.2) (pozri poznámky 8.1, 8.2 a 8.3) a pridajte 1 g filtrovacej pomôcky (3.3).

Spojte vyhrievaciu jednotku (4.1) a filtračný téglik (4.2), potom pripojte k tégliku valec (4.3). Nalejte 150 ml vriacej kyseliny sírovej (3.1) do spojeného valca a téglika a v prípade potreby pridajte niekoľko kvapiek protipeniaceho činidla (3.2).

Počas 5 ± 2 minút priveďte kvapalinu do varu a nechajte intenzívne vrieť presne 30 minút.

Otvorte kohút na vypúšťacom potrubí (4.1) a pod vákuom prefiltrujte kyselinu sírovú cez filtračný téglik a zvyšok premyte tromi následnými 30 ml dávkami vriacej vody, presvedčte sa, že zvyšok je prefiltrovaný po každom premytí do sucha.

Zatvorte výpustný kohút a nalejte 150 ml vriaceho roztoku hydroxidu draselného (3.7) do spojeného valca a téglika a pridajte niekoľko kvapiek protipeniaceho činidla (3.2). Počas 5 ± 2 minút priveďte kvapalinu do varu a nechajte intenzívne vrieť presne 30 minút. Prefiltrujte a zopakujte postup premývania použitý pri kroku s kyselinou sírovou.

Po konečnom premytí a vysušení odpojte téglik a jeho obsah a napojte ho na jednotku na extrakciu za studena (4.6). Vytvorte vákuum a zvyšok v tégliku premyte tromi následnými 25 ml dávkami acetónu (3.4) a presvedčte sa, či bol zvyšok po každom premytí prefiltrovaný dosucha.

Téglik vysušte do konštantnej hmotnosti v sušiarni pri teplote 130 oC. Po kadom sušení ochlaďte v exsikátore a rýchlo odvážte. Téglik vložte do muflovej pece a spopolňujte najmenej 30 minút do konštantnej hmotnosti pri teplote 475 oC až 500 oC.

Po každom zahriatí pred vážením najskôr ochlaďte v peci, a potom v exsikátore.

Vykonajte slepý pokus bez vzorky. Úbytok hmotnosti v dôsledku spopolnenia nesmie presiahnuť 4 mg.

6. Výpočet výsledkov

Obsah vlákniny ako percento zo vzorky je daný vzorcom:

v ktorom

a = hmotnosť vzorky v g;

b = úbytok hmotnosti v g po spopolnení počas stanovenia;

c = úbytok hmotnosti v g po spopolnení po vykonaní slepého pokusu.

7. Opakovateľnosť

Rozdiel medzi dvomi súbežnými stanoveniami vykonanými v tej istej vzorke nesmie presiahnuť:

— 0,3 v absolútnej hodnote pre obsahy vlákniny menšie ako 10 %,

— 3 % z väčšej hodnoty pre obsahy vlákniny rovné alebo väčšie ako 10 %.

8. Poznámky

8.1. Krmivá obsahujúce viac ako 10 % tuku sa musia pred analýzou odtučniť petroléterom (3.5). Pripojte filtračný téglik (4.2) s obsahom na jednotku na extrakciu za studena (4.6), vytvorte vákuum a zvyšok premyte tromi následnými 30 ml dávkami petroléteru, pričom sa presvedčte, či je zvyšok suchý. Téglik s obsahom pripojte na vyhrievaciu jednotku (4.1) a pokračujte postupom opísaným v bode 5.

8.2. Krmivá obsahujúce tuky, ktoré sa nedajú vyextrahovať petroléterom priamo (3.5), sa musia odtučniť postupom uvedeným v bode 8.1 a opätovne odtučniť po varení s kyselinou. Po varení s kyselinou a po následnom premytí pripojte téglik s obsahom na jednotku na extrakciu za studena (4.6) a premyte trikrát 30 ml acetónu a následne trikrát 30 ml dávkami petroléteru. Prefiltrujte pod vákuom do sucha a pokračujte v analýze postupom opísaným v bode 5, počnúc varom s hydroxidom draselným.

8.3. Ak krmivá obsahujú viac ako 5 % uhličitanov, vyjadrených ako uhličitan vápenatý, potom téglik (4.2) s naváženou vzorkou pripojte na vyhrievaciu jednotku (4.1). Vzorku trikrát premyte 30 ml kyseliny chlorovodíkovej (3.6). Po každom prídavku nechajte vzorku stáť pred prefiltrovaním približne 1 minútu. Premyte jedenkrát s použitím 30 ml vody a pokračujte postupom opísaným v bode 5.

8.4. Ak sa použije prístroj vo forme stojana (niekoľko téglikov pripojených na tú istú vyhrievaciu jednotku), v rámci tej istej sady sa nesmú vykonať dve stanovenia v rovnakej vzorke.

8.5. Ak je po varení obtiažne prefiltrovať kyslý a zásaditý roztok, použite stlačený vzduch privádzaný cez výpustné potrubie vyhrievacej jednotky, a potom pokračujte vo filtrovaní.

8.6. Teplota spopolňovania nesmie byť väčšia ako 500 oC kvôli predĺženiu životnosti sklených filtračných téglikov. Dbajte na to, aby ste zabránili nadmerným tepelným šokom počas cyklov zahrievania a chladenia.

▼M4 —————